# Il-Ġurnal Uffiċjali C 16A/17 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 16A |
| | |
| Edizzjoni bil-Malti | Informazzjoni u Avviżi | Volum 6617ta' Jannar 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 16A

Edizzjoni bil-Malti

Informazzjoni u Avviżi

Volum 6617ta' Jannar 2023

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2023/C 16 A/01 | L-Impriża Konġunta Idroġenu Nadif — Pubblikazzjoni ta’ post battal għall-kariga ta’ Direttur Eżekuttiv (Aġent Temporanju — Grad AD 14) — COM/2023/20089 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2023/C 16 A/01

L-Impriża Konġunta Idroġenu Nadif — Pubblikazzjoni ta’ post battal għall-kariga ta’ Direttur Eżekuttiv (Aġent Temporanju — Grad AD 14) — COM/2023/20089

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 17.1.2023 | MT | Il-Ġurnal Uffiċjali tal-Unjoni Ewropea | CA 16/1 |
| --- | --- | --- | --- |

17.1.2023

MT

Il-Ġurnal Uffiċjali tal-Unjoni Ewropea

CA 16/1

---

L-Impriża Konġunta Idroġenu Nadif

Pubblikazzjoni ta’ post battal għall-kariga ta’ Direttur Eżekuttiv

(Aġent Temporanju — Grad AD 14)

COM/2023/20089

(2023/C 16 A/01)

Min aħna

L-Impriża Konġunta Idroġenu Nadif stabbilita permezz tar-Regolament tal-Kunsill (UE) 2021/2085 (1) u li hija s-suċċessur tal-Impriża Konġunta taċ-Ċelloli tal-Fjuwil u l-Idroġenu 2 (IK FCH 2).

L-Impriża Konġunta Idroġenu Nadif, minn hawn ’il quddiem imsejħa “l-IK”, hija sħubija pubblika privata li tappoġġa attivitajiet ta’ riċerka u innovazzjoni dwar l-idroġenu nadif fl-Ewropa. L-għan tagħha huwa li ssaħħaħ u tintegra l-kapaċità xjentifika tal-UE, sabiex jitħaffef l-iżvilupp u t-titjib ta’ applikazzjonijiet avvanzati tal-idroġenu nadif, filwaqt li tiġi kkombinata mat-tisħiħ tal-kompetittività tal-katina tal-valur tal-idroġenu nadif tal-Unjoni. It-tliet membri tal-IK huma l-Kummissjoni Ewropea f’isem l-Unjoni, il-Grupp Industrijali rrappreżentat minn Hydrogen Europe AISBL u l-Grupp tar-Riċerka rrappreżentat minn Hydrogen Europe Research AISBL.

L-UE se tappoġġa lill-IK permezz ta’ EUR 1 biljun għall-perjodu 2021–2027, ikkomplementati b’minn tal-inqas ammont ekwivalenti ta’ investiment privat (miż-żewġ membri privati tas-sħubija), li jżid il-baġit totali għal aktar minn EUR 2 biljun.

L-attivitajiet ta’ riċerka u innovazzjoni tal-IK huma ggwidati fil-biċċa l-kbira tagħhom mill-Istrateġija tal-UE għall-Idroġenu (2) u l-iżviluppi tal-politika f’dan il-kuntest, inkluż il-Pjan ta’ Azzjoni REPowerEU (3), li jikkontribwixxu għall-implimentazzjoni tagħha. L-enfasi ewlenija tagħha hija fuq il-produzzjoni tal-idroġenu rinnovabbli, kif ukoll it-trażmissjoni, id-distribuzzjoni u l-ħżin tal-idroġenu, flimkien ma’ teknoloġiji magħżula tal-użu aħħari taċ-ċelloli tal-fjuwil fit-trasport, fil-bini u fl-industrija.

L-IK Idroġenu Nadif hija komposta minn 25 membru tal-persunal, inkluż id-Direttur Eżekuttiv.

X’qegħdin nipproponu

Il-funzjoni tad-Direttur Eżekuttiv tal-IK li għandu jwettaq il-funzjonijiet ta’ kap eżekuttiv responsabbli għall-ġestjoni ta’ kuljum tal-IK skont id-deċiżjonijiet tal-Bord ta’ Tmexxija, għandu jkun ukoll ir-rappreżentant legali tagħha u għandu jagħti rendikont lill-Bord ta’ Tmexxija tal-IK. Għandhom jiġu pprovduti tmexxija u direzzjoni fl-attivitajiet kollha tal-IK u min jintgħażel se jkun fundamentali biex jiżgura l-involviment tal-persunal u l-promozzjoni ta’ ambjent tax-xogħol pożittiv u san.

Fost kompiti oħra, id-Direttur Eżekuttiv se:

| 1. | J/Timplimenta l-baġit tal-IK u j/tiżgura ġestjoni finanzjarja tajba tal-baġits, inkluża sistema effettiva u effiċjenti ta’ kontroll intern; |
| --- | --- |

1.

| 2. | J/Tiżgura ġestjoni sostenibbli u effiċjenti tal-IK; |
| --- | --- |

2.

| 3. | I/Tħejji u j/tiżgura l-implimentazzjoni tal-Programm ta’ Ħidma tal-IK; |
| --- | --- |

3.

| 4. | I/Tħejji u j/tkun responsabbli għad-dokumenti baġitarji u ta’ rappurtar tal-IK (baġit annwali, tabella tal-persunal, rapport annwali tal-attività); |
| --- | --- |

4.

| 5. | J/Tistabbilixxi kollaborazzjoni formali u regolari mas-sħubijiet Ewropej identifikati fl-SRIA (Aġenda Strateġika ta’ Riċerka u ta’ Innovazzjoni) tal-IK; |
| --- | --- |

5.

| 6. | J/Timplimenta l-politika ta’ komunikazzjoni tal-IK; |
| --- | --- |

6.

| 7. | J/Tipprovdi lill-Bord ta’ Tmexxija bid-dokumenti kollha mitluba minnu u j/taġixxi bħala segretarjat tal-Bord; |
| --- | --- |

7.

| 8. | J/Tiżgura li l-korpi konsultattivi tal-IK jirċievu informazzjoni f’waqtha u kompluta; |
| --- | --- |

8.

| 9. | Iżomm/Iżżomm ir-responsabbiltà kumplessiva fuq il-persunal tal-IK; |
| --- | --- |

9.

Deskrizzjoni aktar dettaljata tal-kompiti tinsab fl-Artikolu 19 u 83 tar-Regolament (UE) 2021/2085.

X’qegħdin infittxu (il-kriterji tas-selezzjoni)

Il-kandidati għandu jkollhom:

Ħiliet ta’ maniġment:

| — | L-abbiltà li jorganizzaw u jidderieġu l-operazzjonijiet, il-baġit u l-persunal tal-IK u u jwettqu superviżjoni tagħhom għall-fini li jinkisbu l-objettivi tal-IK. |
| --- | --- |

—

L-abbiltà li jorganizzaw u jidderieġu l-operazzjonijiet, il-baġit u l-persunal tal-IK u u jwettqu superviżjoni tagħhom għall-fini li jinkisbu l-objettivi tal-IK.

| — | L-abbiltà li jmexxu, jieħdu ħsieb u jimmotivaw tim multidixxiplinari f’kuntest multikulturali u multilingwi. |
| --- | --- |

—

L-abbiltà li jmexxu, jieħdu ħsieb u jimmotivaw tim multidixxiplinari f’kuntest multikulturali u multilingwi.

| — | Il-kapaċità li jieħdu deċiżjonijiet u jkunu ta’ impatt fi żmien stipulat u b’baġit fiss. |
| --- | --- |

—

Il-kapaċità li jieħdu deċiżjonijiet u jkunu ta’ impatt fi żmien stipulat u b’baġit fiss.

| — | Il-kapaċità ta’ ġestjoni ta’ riżorsi finanzjarji sinifikanti, ippjanar baġitarju u kontroll intern. |
| --- | --- |

—

Il-kapaċità ta’ ġestjoni ta’ riżorsi finanzjarji sinifikanti, ippjanar baġitarju u kontroll intern.

Ħiliet speċjalizzati:

| — | Komprensjoni tal-politika tal-UE dwar it-tranżizzjoni lejn enerġija nadifa u dwar l-enerġija. |
| --- | --- |

—

Komprensjoni tal-politika tal-UE dwar it-tranżizzjoni lejn enerġija nadifa u dwar l-enerġija.

| — | Komprensjoni tal-industrija tal-UE u tal-isfidi li għandha fir-rigward tat-tranżizzjoni lejn enerġija nadifa. |
| --- | --- |

—

Komprensjoni tal-industrija tal-UE u tal-isfidi li għandha fir-rigward tat-tranżizzjoni lejn enerġija nadifa.

| — | Komprensjoni tal-politiki tar-riċerka u l-innovazzjoni tal-UE. |
| --- | --- |

—

Komprensjoni tal-politiki tar-riċerka u l-innovazzjoni tal-UE.

| — | Komprensjoni tal-istruttura tat-teħid tad-deċiżjonijiet u tat-tfassil tal-politika tal-UE. |
| --- | --- |

—

Komprensjoni tal-istruttura tat-teħid tad-deċiżjonijiet u tat-tfassil tal-politika tal-UE.

Kwalitajiet personali:

| — | Ħiliet diplomatiċi b’saħħithom inkluża l-abbiltà li wieħed jasal għal kompromess. |
| --- | --- |

—

Ħiliet diplomatiċi b’saħħithom inkluża l-abbiltà li wieħed jasal għal kompromess.

| — | Livell għoli ta’ etika: integrità, lealtà, ġustizzja, trasparenza. |
| --- | --- |

—

Livell għoli ta’ etika: integrità, lealtà, ġustizzja, trasparenza.

| — | Abbiltà ta’ komunikazzjoni mexxejja u effiċjenti u ta’ tiswir ta’ relazzjonijiet tajbin fuq ix-xogħol mas-servizzi tal-Kummissjoni Ewropea, ma’ sħubijiet Ewropej oħra u ma’ diversi partijiet ikkonċernati esterni, b’mod partikolari fil-kuntest tar-riċerka u l-innovazzjoni. |
| --- | --- |

—

Abbiltà ta’ komunikazzjoni mexxejja u effiċjenti u ta’ tiswir ta’ relazzjonijiet tajbin fuq ix-xogħol mas-servizzi tal-Kummissjoni Ewropea, ma’ sħubijiet Ewropej oħra u ma’ diversi partijiet ikkonċernati esterni, b’mod partikolari fil-kuntest tar-riċerka u l-innovazzjoni.

Kundizzjonijiet imprexxindibbli (ir-rekwiżiti tal-eliġibbiltà)

Il-kandidati jiġu kkunsidrati biss għall-fażi tas-selezzjoni abbażi tar-rekwiżiti formali li ġejjin, li għandhom jiġu ssodisfati sal-iskadenza għall-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Lawrja jew diploma mill-università: il-kandidati jrid ikollhom:






  — | livell ta’ edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta’ 4 snin jew iktar; |
| --- | --- | --- |

—

Lawrja jew diploma mill-università: il-kandidati jrid ikollhom:

—

livell ta’ edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta’ 4 snin jew iktar;

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali adegwata ta’ mill-inqas sena meta l-perjodu normali tal-edukazzjoni universitarja jkun tal-inqas 3 snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali adegwata ta’ mill-inqas sena meta l-perjodu normali tal-edukazzjoni universitarja jkun tal-inqas 3 snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

| — | Esperjenza professjonali: il-kandidati jrid ikollhom tal-inqas 15-il sena esperjenza professjonali postgradwatorja (4) f’livell li l-kwalifiki msemmija hawn fuq jagħtu aċċess għalih. Mill-inqas 5 snin minn dik l-esperjenza professjonali jridu jkunu nkisbu f’qasam rilevanti għall-attivitajiet tal-Impriża Konġunta. |
| --- | --- |

—

Esperjenza professjonali: il-kandidati jrid ikollhom tal-inqas 15-il sena esperjenza professjonali postgradwatorja (4) f’livell li l-kwalifiki msemmija hawn fuq jagħtu aċċess għalih. Mill-inqas 5 snin minn dik l-esperjenza professjonali jridu jkunu nkisbu f’qasam rilevanti għall-attivitajiet tal-Impriża Konġunta.

| — | Esperjenza maniġerjali: mill-inqas 5 snin mill-esperjenza professjonali postgradwatorja jridu jkunu nkisbu f’kariga maniġerjali ta’ livell għoli (5), f’qasam ta’ rilevanza għal din il-kariga. |
| --- | --- |

—

Esperjenza maniġerjali: mill-inqas 5 snin mill-esperjenza professjonali postgradwatorja jridu jkunu nkisbu f’kariga maniġerjali ta’ livell għoli (5), f’qasam ta’ rilevanza għal din il-kariga.

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (6) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir b’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (6) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir b’din il-lingwa l-oħra.

| — | Limitu fuq l-età: il-kandidati jridu jkunu jistgħu jlestu l-mandat sħiħ ta’ erba’ snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kundizzjonijiet tal-Impjieg applikabbli għall-Aġenti l-oħra tal-Unjoni Ewropea (7)). |
| --- | --- |

—

Limitu fuq l-età: il-kandidati jridu jkunu jistgħu jlestu l-mandat sħiħ ta’ erba’ snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kundizzjonijiet tal-Impjieg applikabbli għall-Aġenti l-oħra tal-Unjoni Ewropea (7)).

Selezzjoni u ħatra

Id-Direttur Eżekuttiv se jinħatar mill-Bord ta’ Tmexxija tal-Impriża Konġunta abbażi ta’ lista qasira pprovduta mill-Kummissjoni Ewropea.

Sabiex tistabbilixxi din il-lista qasira, il-Kummissjoni Ewropea torganizza selezzjoni skont il-proċeduri tas-selezzjoni u tar-reklutaġġ tagħha (ara d-Dokument dwar il-Politika dwar Uffiċjali Għolja (8)).

Bħala parti minn din il-proċedura tas-selezzjoni, il-Kummissjoni Ewropea tistabbilixxi bord ta’ preselezzjoni li, f’konformità mar-Regolament tal-Kunsill (UE) 2021/2085, jkun jinkludi rappreżentant maħtur minn kull tip ta’ membru għajr l-Unjoni (9) tal-Impriża Konġunta, u osservatur wieħed maħtur mill-Bord ta’ Tmexxija. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tas-selezzjoni msemmija hawn fuq, u li jistgħu jiġu mistiedna għal intervista mal-bord tal-preselezzjoni.

B’segwitu għal dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (Consultative Committee on Appointments, CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jissejħu għal intervista mas-CCA jipparteċipaw f’ċentru ta’ evalwazzjoni tal-maniġment ta’ ġurnata sħiħa mmexxi minn konsulenti tar-reklutaġġ esterni. Filwaqt li jqis ir-riżultati tal-intervista u r-rapport taċ-ċentru ta’ evalwazzjoni, is-CCA jistabbilixxi lista qasira ta’ kandidati li jikkunsidra adatti biex jeżerċitaw il-funzjoni ta’ Direttur Eżekuttiv tal-Impriża Konġunta.

Il-kandidati fil-lista qasira tas-CCA jiġu intervistati mill-Membru/i tal-Kummissjoni responsabbli għad-Direttorat Ġenerali inkarigat mir-relazzjonijiet mal-Impriża Konġunta (10).

Wara dawn l-intervisti, il-Kummissjoni Ewropea tadotta lista qasira tal-kandidati l-aktar adatti, li tiġi kkomunikata lill-Bord ta’ Tmexxija tal-Impriża Konġunta. Dan tal-aħħar jista’ jiddeċiedi li jintervista lill-kandidati qabel jaħtar id-Direttur Eżekuttiv minn fost il-kandidati fuq il-lista qasira tal-Kummissjoni. L-inklużjoni fuq il-lista qasira ma tiggarantixxix il-ħatra.

Il-kandidati jistgħu jkunu meħtieġa jagħmlu iktar intervisti u/jew testijiet minbarra dawk indikati hawn fuq. Jistgħu jkunu meħtieġa wkoll jagħmlu dikjarazzjoni quddiem il-kumitat(i) rilevanti tal-Parlament Ewropew.

Opportunitajiet Indaqs, Diversità u Inklużjoni

L-Impriża Konġunta Idroġenu Nadif tapplika politika ta’ opportunitajiet indaqs u ta’ nondiskriminazzjoni f’konformità mal-Artikolu 1d tar-Regolamenti tal-Persunal (11) u tinkoraġġixxi applikazzjonijiet li jistgħu jikkontribwixxu għal aktar diversità, ugwaljanza bejn il-ġeneri u bilanċ ġeografiku kumplessiv. Ir-Regolament tal-Kunsill (UE) 2021/2085 jistipula speċifikament li l-proċedura tirrispetta l-prinċipju tal-bilanċ bejn il-ġeneri, u l-applikazzjonijiet minn kandidati nisa huma mħeġġa b’mod partikolari.

L-Impriża Konġunta tirrikonoxxi li bilanċ san bejn ix-xogħol u l-ħajja privata huwa fattur motivazzjonali importanti għal ħafna nies u li x-xogħol flessibbli huwa dejjem aktar mistenni li jkun parti minn ambjent tax-xogħol modern. Toffri, fost benefiċċji oħra, pakkett tajjeb ħafna ta’ arranġamenti u faċilitajiet statutorji tax-xogħol flessibbli bħall-indukrar wara l-ħin tal-iskola u ċentru ta’ child care. Bħala impjegatur, l-Impriża Konġunta tikkommetti ruħha li tipprevjeni d-diskriminazzjoni għal kwalunkwe raġuni. Tilqa’ bi ħġarha l-applikazzjonijiet mill-kandidati kwalifikati kollha minn ambjenti diversi, tkun xi tkun il-kompetenza u mill-aktar bażi ġeografika wiesgħa possibbli fost l-Istati Membri tal-UE.

Tista’ tiġi pprovduta assistenza lill-persuni b’diżabilità matul il-proċedura ta’ reklutaġġ. Għal aktar informazzjoni, email indirizzata lil HR-BXL-OTHER-AGENTS-RTD@ec.europa.eu

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fil-Kundizzjonijiet tal-Impjieg applikabbli għall-Aġenti l-Oħra tal-Unjoni Ewropea.

Min jirnexxi minn fost il-kandidati jiġi impjegat mill-Bord Maniġerjali bħala Aġent Temporanju fil-grad ta’ AD 14. Il-klassifikazzjoni tal-kandidat(a) li j/tirnexxi ssir skont it-tul tal-esperjenza professjonali preċedenti tal-kandidat(a) fl-iskala 1 jew fl-iskala 2 f’dan il-grad.

Il-kandidat(a) li j/tirnexxi jinħatar għal mandat inizjali ta’ erba’ snin, bil-possibbiltà ta’ estensjoni għal massimu ta’ tliet snin skont ir-Regolament li jistabbilixxi l-Impriża Konġunta.

L-applikanti għandhom jinnutaw ir-rekwiżit skont il-Kundizzjonijiet tal-Impjieg applikabbli għall-Aġenti l-Oħra tal-Unjoni Ewropea li l-persunal il-ġdid kollu għandu jtemm b’suċċess perjodu ta’ prova ta’ disa’ xhur.

Il-post tal-impjieg huwa Brussell, il-Belġju.

Il-kariga hija disponibbli mis-16 ta’ Mejju 2023.

Informazzjoni importanti għall-kandidati

Il-kandidati huma mfakkra li l-ħidma tal-bordijiet tas-selezzjoni hija kunfidenzjali. Huwa projbit li jsir kuntatt dirett jew indirett mill-kandidati mal-membri individwali tagħhom, u dan lanqas ma jista’ jsir f’isimhom minn xi ħadd ieħor. Kull mistoqsija għandha tiġi indirizzata lis-segretarjat tal-bord rilevanti.

Protezzjoni tad-data personali

Il-Kummissjoni se tiżgura li d-data personali tal-kandidati tiġi pproċessata kif meħtieġ mir-Regolament (UE) 2018/1725 tal-Parlament Ewropew u tal-Kunsill (12). Dan japplika b’mod partikolari għall-kunfidenzjalità u għas-sigurtà ta’ tali data.

Indipendenza u dikjarazzjoni tal-interessi

Qabel tieħu l-inkarigu f’idejha, il-persuna li tinħatar Direttur Eżekuttiv tintalab tagħmel dikjarazzjoni ta’ impenn li taġixxi b’mod indipendenti fl-interess pubbliku u tiddikjara kull interess li jista’ jitqies bħala li jippreġudika l-indipendenza tagħha.

Proċedura ta’ applikazzjoni

Qabel tibgħat l-applikazzjoni tiegħek, għandek tivverifika b’attenzjoni jekk tissodisfax ir-rekwiżiti tal-eliġibbiltà kollha (“Kundizzjonijiet imprexxindibbli”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti tal-eliġibbiltà, dan ikun ifisser li esklużjoni awtomatika mill-proċedura tas-selezzjoni.

Jekk trid tapplika, trid tirreġistra permezz tal-Internet fis-sit web li ġej u ssegwi l-istruzzjonijiet li jirrigwardaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz validu tal-email. Dan jintuża biex tiġi kkonfermata r-reġistrazzjoni tiegħek kif ukoll biex jinżamm kuntatt miegħek matul l-istadji differenti tal-proċedura. Għaldaqstant, nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-email tiegħek.

Biex l-applikazzjoni tiegħek tkun kompluta, trid ittella’ CV f’format PDF, preferibbilment fil-format tas-CV tal-Europass (13), u timla ittra ta’ motivazzjoni online (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Huwa fl-interess tiegħek li tiżgura li l-applikazzjoni tiegħek tkun preċiża, dettaljata u veritiera.

Ladarba tkun lestejt ir-reġistrazzjoni online tiegħek, tirċievi ittra elettronika li tikkonferma li l-applikazzjoni tiegħek tkun ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Kun af li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

L-applikazzjonijiet li jintbagħtu bl-email ma jiġux aċċettati. Jekk tkun teħtieġ iktar informazzjoni u/jew tiltaqa’ ma’ problemi tekniċi, ibgħat email lil: HR-MANAGEMENT-ONLINE@ec.europa.eu

Hija r-responsabbiltà tiegħek li tara li r-reġistrazzjoni online tiegħek titlesta fil-ħin. Nagħtuk parir biex ma tħallix għall-aħħar jiem biex tapplika, billi traffiku qawwi tal-Internet jew problema fil-konnessjoni tal-Internet tiegħek jistgħu jwasslu biex ir-reġistrazzjoni online tiegħek tiġi tterminata qabel ma tlestiha, u b’hekk ikollok tirrepeti l-proċess kollu. Once the deadline for the submission of registrations has passed, you will no longer be able to introduce any data. Ir-reġistrazzjonijiet li jaslu tard ma jiġux aċċettati.

Data tal-għeluq

Id-data tal-għeluq għar-reġistrazzjoni hija l-14 ta’ Frar 2023, nofsinhar ħin ta’ Brussell, u wara din id-data, ma jkunx iktar possibbli li ssir ir-reġistrazzjoni.

---

(1)  Ir-Regolament tal-Kunsill (UE) 2021/2085 tad-19 ta’ Novembru 2021 li jistabbilixxi l-Impriżi Konġunti fil-qafas ta’ Orizzont Ewropa u li jħassar ir-Regolamenti (KE) Nru 219/2007, (UE) Nru 557/2014, (UE) Nru 558/2014, (UE) Nru 559/2014, (UE) Nru 560/2014, (UE) Nru 561/2014 u (UE) Nru 642/2014 (ĠU L 427, 30.11.2021, p. 17).

(2)  Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Strateġija għall-idroġenu għal Ewropa newtrali għall-klima Strateġija għall-idroġenu għal Ewropa newtrali għall-klima; COM/2020/301 final: https://eur-lex.europa.eu/legal-content/MT/TXT/?uri=CELEX%3A52020DC0301

(3)  Il-Komunikazzjoni tal-Kummissjoni lill-Parlament Ewropew, lill-Kunsill Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Il-Pjan REPowerEU; COM/2022/230 final: https://eur-lex.europa.eu/legal-content/MT/TXT/?uri=COM%3A2022%3A230%3AFIN

(4)  L-esperjenza professjonali titqies biss jekk tkun tirrappreżenta relazzjoni konkreta ta’ xogħol li tkun definita bħala xogħol reali u ġenwin, bi ħlas u bħala impjegat (kwalunkwe tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwal iċċertifikat ta’ sigħat full-time li jkunu nħadmu. Il-liv tal-maternità/tal-ġenituri/għall-adozzjoni jitqies jekk ikun fil-qafas ta’ kuntratt ta’ xogħol. Id-Dottorati jikklassifikaw bħala esperjenza professjonali, anki meta mhux bi ħlas, iżda għal perjodu massimu ta’ tliet snin, dment li d-Dottorat ikun tlesta b’suċċess. Perjodu partikolari jista’ jitqies darba biss.

(5)  Għas-snin kollha li matulhom tkun inkisbet l-esperjenza maniġerjali, il-kandidati għandhom jindikaw b’mod ċar fil-Curriculum Vitae tagħhom: (1) it-titlu u r-rwol tal-karigi maniġerjali li kellhom; (2) l-għadd ta’ persunal taħt ir-responsabbiltà tagħhom f’dawn il-karigi; (3) id-daqs tal-baġits ġestiti; (4) l-għadd ta’ livelli ġerarkiċi superjuri u inferjuri; u (5) l-għadd ta’ kollegi fl-istess livell.

(6)  https://eur-lex.europa.eu/legal-content/MT/TXT/?uri=CELEX%3A01958R0001-20130701

(7)  https://eur-lex.europa.eu/legal-content/MT/TXT/?uri=CELEX%3A01962R0031-20140701

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (teżisti bl-Ingliż biss).

(9)  Membru għajr l-Unjoni tfisser “kwalunkwe stat parteċipanti, membru privat jew organizzazzjoni internazzjonali li tkun membru ta’ Impriża Konġunta”.

(10)  Sakemm il-Membru tal-Kummissjoni kkonċernat, f’konformità mad-Deċiżjoni tal-Kummissjoni tal-5 ta’ Diċembru 2007 (PV(2007 1811) u tat-30 ta’ Settembru 2020 (PV(2020) 2351), ma jkunx iddelega dan il-kompitu.

(11)  https://eur-lex.europa.eu/legal-content/MT/TXT/?uri=CELEX%3A01962R0031-20140701

(12)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

(13)  Tista’ ssib informazzjoni dwar kif toħloq is-CV tal-Europass tiegħek online hawnhekk: https://europa.eu/europass/mt/create-europass-cv

---